**Ministru kabineta rīkojuma projekta „Grozījumi Ministru kabineta 2010. gada 20.septembra rīkojumā Nr.563 „Par Valsts dzelzceļa tehniskās inspekcijas budžeta apstiprināšanu”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Ministru kabineta rīkojuma projekts „Grozījumi Ministru kabineta 2010. gada 20.septembra rīkojumā Nr.563 „Par Valsts dzelzceļa tehniskās inspekcijas budžeta apstiprināšanu”” (turpmāk – Projekts) sagatavots saskaņā ar Likuma par budžetu un finanšu vadību 41. panta 1.2 daļu un Dzelzceļa likuma 33. panta piekto un sesto daļu. |
| 2. | Pašreizējā situācija un problēmas | No 2010. gada 1. janvāra Valsts dzelzceļa tehniskā inspekcija ir budžeta nefinansēta valsts pārvaldes iestāde. Ar Ministru kabineta 2010. gada 20.septembra rīkojumu Nr.563 ”Par Valsts dzelzceļa tehniskās inspekcijas budžeta apstiprināšanu”tika apstiprināts Valsts dzelzceļa tehniskās inspekcijas ieņēmumu un izdevumu plāns 2011.gadam 332 046 LVL apmērā atbilstoši Dzelzceļa likuma 33. panta piektajai daļai, kas nosaka, ka Valsts dzelzceļa tehniskajai inspekcijai ik gadu no Dzelzceļa likuma 10.panta otrās daļas 1. un 2.punktā noteiktajiem finansēšanas avotiem piešķir finansējumu 0,39 procentu apmērā no kopējā dzelzceļa infrastruktūras finansējuma apjoma par iepriekšējo gadu. Finansējums tika noteikts par pamatu ņemot plānoto kopējo dzelzceļa infrastruktūras finansējuma apjomu par 2010. gadu – 85 140 000 LVL. Saskaņā ar Dzelzceļa likuma 33. panta sesto daļu šo finansējumu publiskās lietošanas dzelzceļa infrastruktūras pārvaldītājs piešķir pa daļām - reizi ceturksnī līdz attiecīgā ceturkšņa pirmā mēneša desmitajam datumam pārskaitot to uz Valsts dzelzceļa tehniskās inspekcijas kontu. Katrā no pirmajiem trim ceturkšņiem pārskaita ceturto daļu no plānotā finansējuma un kopējais finansējuma apmērs tiek precizēts, veicot pēdējo maksājumu attiecīgajā gadā.  Atbilstoši Dzelzceļa likuma 33.panta sestajai daļai, 2011.gada otrajā pusē Valsts dzelzceļa tehniskās inspekcijas plānotie ieņēmumi ir jākoriģē atbilstoši faktiskajam dzelzceļa infrastruktūras finansējuma apjomam par 2010.gadu.  Publiskās dzelzceļa infrastruktūras pārvaldītājs valsts akciju sabiedrība „Latvijas dzelzceļš” 2011.gada 8. jūlijā Satiksmes ministrijā sniedza apliecinājumu par faktisko dzelzceļa infrastruktūras finansējuma apjomu par 2010.gadu (2011.gada 8. jūlija vēstule Nr. D-4/434-2011), kurā uzrādīts minētais finansējuma apjoms – 85 897 109 LVL, un plānotais dzelzceļa infrastruktūras finansējuma apjoms par 2011. gadu – 96 381 000 LVL.  Atbilstoši publiskās dzelzceļa infrastruktūras pārvaldītāja valsts akciju sabiedrība „Latvijas dzelzceļš” iesniegtajiem datiem par dzelzceļa infrastruktūras finansējuma apjomu par 2010.gadu un par 2011. gadu ir nepieciešams koriģēt Valsts dzelzceļa tehniskās inspekcijas ieņēmumus 2011. gadā un plānotos ieņēmumus 2012. un 2013. gadā.  Ņemot vērā samazinājuma tendenci dzelzceļa pārvadājumos 2010. gadā pret 2009. gadu, kuras dēļ dzelzceļa infrastruktūras finansējuma apjoms 2010. gadā bija tikai 96% no 2009. gada finansējuma apjoma līmeņa, kā arī plānoto samazinājumu dzelzceļa infrastruktūras finansējuma apjomam 2011. gadā, kas tika plānots 88% apmērā no 2010. gada faktiskā finansējuma apjoma līmeņa, Valsts dzelzceļa tehniskā inspekcija 2010. gada laikā veica finansu uzkrājumus iespējamā finansējuma samazinājuma gadījumam. Uz 2011. gada 1. janvāri šis uzkrājums bija 57 691 latu apmērā. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Ar Projektu tiks koriģēts Valsts dzelzceļa tehniskās inspekcijas 2011. gada budžets palielinot ieņēmumu un izdevumu daļas par 2953 LVL, kā arī palielinot plānoto budžeta pieprasījumu 2012. un 2013. gadam no 332 046 LVL līdz 375 886 LVL. Tas izriet no Dzelzceļa likuma 33.panta sestajā daļā noteiktās prasības veikt pārrēķinu no plānotā dzelzceļa infrastruktūras finansējuma apjoma par 2010. gadu uz faktisko finansējuma apjomu par 2010.gadu, kā arī plānojamā dzelzceļa infrastruktūras finansējuma apjoma prognozes nākamajam 2012. gadam.  Saskaņā ar Likuma par budžetu un finanšu vadību 6.1 panta piekto daļu, budžeta nefinansētu iestāžu kārtējā gada līdzekļu atlikumu var izmantot nākamajā gadā izdevumu finansēšanai. 2010. gada līdzekļu atlikums 57 691 LVL apmērā ir novirzīts 2011. gada precizētajos izdevumos. Ar šiem līdzekļiem paredzēts palielināt kapitālos izdevumus - vilces līdzekļu vadītāju (mašīnistu) eksaminācijas sistēmas un dzelzceļa speciālistu atestācijas sistēmas modernizācijai, kā arī palielināt kārtējo izdevumu sadaļu – pakalpojumi, lai nodrošinātu tekošo izdevumu apmaksu un nodrošinātu ekspertu dalību Eiropas Komisijas un Eiropas dzelzceļa aģentūras darba grupās. |
| 5. | Projekta izstrādē iesaistītās institūcijas | Satiksmes ministrija, Valsts dzelzceļa tehniskā inspekcija. |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar. |
| 7. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts dzelzceļa tehniskā inspekcija. |
| 2. | Projekta izpildes ietekme uz pārvaldes funkcijām | Valsts dzelzceļa tehniskās inspekcijas funkcijas un uzdevumi netiek paplašināti vai sašaurināti. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Projekts šo jomu neskar. |
| 6. | Cita informācija | Nav. |

Anotācijas II – VI sadaļa - Projekts šīs jomas neskar.

Satiksmes ministrs U. Augulis

Vīza: Valsts sekretārs A. Matīss

26.08.2011 15:22

749

K.Bondare

67028371,